Na temelju članka 117. Zakona o socijalnoj skrbi („Narodne novine“, broj 157/13, 152/14, 99/15, 52/16, 16/17 i 130/17) i članka 34. Statuta Općine Ružić („Službeni vjesnik Šibensko-kninske županije, broj 08/09, 04/13 i 2/18), Općinsko vijeće Općine Ružić na 19. sjednici održanoj 12. prosinca 2020. godine, donosi

**Socijalni program Općine Ružić za 2021. godinu**

1. **UVODNI DIO**

Članak 1.

Ovim Programom utvrđuju se oblici pomoći namijenjeni socijalno ugroženim osobama, kao i osobama s nepovoljnim osobnim, obiteljskim i drugim okolnostima zbog kojih bez pomoći nisu u mogućnosti zadovoljiti svoje osnovne životne potrebe, te iskaz financijskih sredstava za njegovo ostvarenje u 2021. godini.

Članak 2.

Temeljne odredbe za ostvarivanje prava na pojedine oblike pomoći utvrđena Socijalnim programom su:

(1) Opći uvjeti: - državljanstvo Republike Hrvatske

- stalno prebivalište na području Općine Ružić

- stranac i osoba bez državljanstva sa stalnim boravkom na području Općine Ružić

(2) Stranac pod supsidijarnom zaštitom, stranac s utvrđenim statusom žrtve trgovanja ljudima, azilant i članovi njegove obitelji koji zakonito boravi na području Općine Ružić

(3) Iznimno, pravo na jednokratnu naknadu i privremeni smještaj pod uvjetima propisanim Zakonom o socijalnoj skrbi („Narodne novine“, broj 157/13, 152/14, 99/15, 52/16,16/17 i 130/17), ima osoba koja nije obuhvaćena prethodnim kriterijima, ako to zahtijevaju životne okolnosti u kojima se našla.

1. **OBLICI POMOĆI I POTREBNA SREDSTVA**

Članak 3.

1. **Pomoć za podmirenje troškova stanovanja – planirana sredstva 5.000,00 kuna**

Pomoć za podmirenje troškova stanovanja može ostvariti samac ili obitelj koji ispunjavaju uvjete prema Zakonu o socijalnoj skrbi i drugim propisima.

Pod troškovima stanovanja podrazumijevaju se troškovi za električnu energiju, vodu i drugi troškovi stanovanja u skladu s posebnim propisima.

Odluku o dodjeli pomoći za podmirenje troškova stanovanja donosi Općinski načelnik na temelju pristiglih pisanih zamolbi, procjenjujući opravdanost svakog slučaja zasebno.

1. **Jednokratne pomoći u novcu – planirana sredstva 7.000,00 kuna**

U svrhu pružanja jednokratnih pomoći u novcu najugroženijim pojedincima i obiteljima koji zbog trenutnih okolnosti (nezaposlenosti, smrti člana obitelji, teške bolesti i sl.) nisu u stanju djelomično ili u cijelosti zadovoljiti osnovne životne potrebe, izdvojit će se sredstva u maksimalnom pojedinačnom iznosu od 1.000,00 kuna.

Odluku o dodjeli jednokratne novčane pomoći donosi Općinski načelnik na temelju pristiglih pisanih zamolbi, procjenjujući opravdanost svakog slučaja zasebno.

1. **Podmirenje troškova ogrjeva – planirana sredstva 50.000,00 kuna**

Svim korisnicima prava na pomoć za uzdržavanje s područja Općine Ružić, a prema evidenciji Centra za socijalnu skrb Drniš u 2021. godini, odobrit će se pomoć za podmirenje troškova ogrjeva.

Sredstva za ovaj oblik pomoći osigurava Šibensko-kninska županija sukladno Zakonu o socijalnoj skrbi i transferira ih Općini Ružić.

1. **Sufinanciranje cijene prijevoza učenika – planirana sredstva 54.000,00 kuna**

Učenicima srednjih škola sufinancirati će se troškovi prijevoza do škole.

**5. Jednokratne pomoći stimulacijskog karaktera**

1. **Jednokratne pomoći učenicima i studentima – planirana sredstva 170.000,00 kuna**

Jednokratna pomoć učenicima i studentima koji imaju prebivalište na području Općine Ružić sredstva će se isplatiti kad se steknu uvjeti, odnosno po upisu u škole i fakultete za 2020./2021. školsku/studentsku godinu, a uvjeti ostvarivanja prava na jednokratnu pomoć će se urediti Odlukom općinskog načelnika.

1. **Jednokratne pomoći za novorođeno dijete – planirana sredstva 80.000,00 kuna**

Jednokratna pomoć za novorođeno dijete isplatiti će se po rođenju djeteta čija oba roditelja i dijete, odnosno jedan samohrani roditelj i dijete, imaju prijavljeno prebivalište i boravište na području Općine Ružić, i to u iznosima kako slijedi:

- za prvo dijete u iznosu od 4.000,00 kuna

- za drugo dijete u iznosu od 6.000,00 kuna

- za treće dijete u iznosu od 8.000,00 kuna

- za četvrto i svako slijedeće dijete u iznosu od 10.000,00 kuna

1. **Jednokratna pomoć za novosklopljeni brak – planirana sredstva 20.000,00 kuna**

Jednokratna pomoć za novosklopljeni brak isplatiti će se korisniku u iznosu od 4.000,00 kuna.

1. **Jednokratne pomoći roditeljima djece upisane u vrtić- planirana sredstva 11.000,00 kuna**

* potpora po djetetu iznosi 300,00 kuna, za djecu upisanu u vrtićku pedagošku godinu 2020./2021.

1. **Sufinanciranje troškova korištenja usluga Dječjeg vrtića Drniš – planirana sredstva 9.000,00 kuna**

Roditelji, korisnici usluga Dječjeg vrtića Drniš, oslobađaju se participacije u troškovima korištenja usluga vrtića za četvrto i svako slijedeće dijete u obitelji sa prebivalištem na području Općine Ružić, a troškove participacije preuzeti će Općina Ružić.

1. **Pomoć humanitarnim organizacijama i udrugama**

Općina Ružić sufinancirati će:

- Društva Crvenog križa Drniš u iznosu od 7.000,00 kuna

- tekuće donacije u novcu ustanovama u zdravstvu u iznosu od 16.000,00 kuna

1. **ZAVRŠNI DIO**

Članak 4.

Jednokratne pomoći iz članka 3., stavka 5. ovog Socijalnog programa se neće isplaćivati ukoliko postoje otvorena dugovanja prema Općini Ružić.

Članak 5.

Sredstva za provođenje Socijalnog programa Općine Ružić za 2021. godinu osigurana su proračunom Općine Ružić za 2021. godinu, a obim i dinamika njihove isplate ovisiti će od proračunskih mogućnosti. Načelnik Općine Ružić je ovlašten dio neutrošenih sredstava predviđenih za pojedine oblike pomoći rasporediti na druge oblike pomoći za koje unaprijed nije bilo moguće predvidjeti iznos potrebnih sredstava.

Članak 6.

Provedbu Socijalnog programa Općine Ružić za 2021. godinu osigurat će načelnik Općine Ružić u suradnji s Općinskim vijećem, Centrom za socijalnu skrb Drniš i Upravnim odjelom za zdravstvo i socijalnu skrb Šibensko-kninske županije i Gradom Drnišom.

Članak 7.

Socijalni program Općine Ružić za 2021. godinu stupa na snagu osmog dana od dana objave u „Službenom vjesniku Šibensko-kninske županije“.

KLASA: 551-06/19-01/

URBROJ: 2182/08-02-20-1

Gradac, 12. prosinca 2020. godine

**OPĆINSKO VIJEĆE OPĆINE RUŽIĆ**

**PREDSJEDNIK Ante Duran**